Man in motor doodgeskietŉ Man is Maandagmiddag in sy motor doodgeskiet tydens ŉ rooftog in Bloemfontein in die Vrystaat. Lt.kol. Annelie Wrensch, woordvoerder van die polisie, sê die slagoffer was glo op pad om sy werkers in ŉ park te betaal toe hy doodgeskiet is. Die park is naby die kruising van Harry Smith- en Aliwalstraat. Wrensch sê vier gewapende mans het die slagoffer in die bors geskiet en met ŉ onbekende bedrag kontant gevlug. Sy sê die slagoffer is op die toneel dood verklaar. Niemand is nog in hegtenis geneem in verband met die voorval nie.